# تفجير كنيسة القديسين فى اسكندريه

|  |  |  |  |
| --- | --- | --- | --- |
|

|  |  |  |
| --- | --- | --- |
|  | تفجير كنيسة القديسين فى اسكندريه |  |

 |
|  |
| جزء من | اضطهاد الاقباط   |
| البلد |  مصر   |
| المكان | اسكندريه   |
| التاريخ | 1 يناير 2011  |
| الهدف | كنيسة اسكندريه المصريه الارتودوكسيه   |
| الخسائر |
| الاحداثيات | ﻿ / ﻿   |
| الوفيات | 23   |
| الإصابات | 97   |
|  |
| تعديل
 |

تصنيف:حرب| تصانيف | شوف كمان |
| --- | --- |
| حروب| بلاد | ثورة 25 يناير |
| عسكريين | طيارين |
| نزاعات| حدث |

المكان اللى اتنفذت فيه العملية.
**تفجير اسكندريه 2011** او **تفجير كنيسة القديسين** ، عملية ارهابيه حصلت فى مدينة اسكندريه , مصر و سط الاحتفالات بليلة راس السنه. بعد حلول السنه الجديده بعشرين دقيقه حصل انفجار قدام كنيسة القديسين فى منطقة سيدى بشر. العملية الارهابية دى وقعت 21 قتيل و حوالى 97 مصاب. بتعتبر اول عملية ارهابيه بالمنظر دا تحصل فى تاريخ مصر. قبل العملية بفتره تنظيم القاعده قام باستهداف كنيسة فى بغداد و هدد الكنايس فى مصر بنفس الحاجة لو , بحسب كلامهم , مافرجوش عن ستات اسلموا, و روجوا و شجعوا التعصب الدينى و قبل التفجير باسبوعين نزل على سايت سلفى متطرف دعوة لتفجير الكنايس فى مصر و عناوين اكتر من كنيسه منهم كنيسة القديسين و الطرق و الاساليب اللى ممكن يتعمل بيها المتفجرات.العملية عملت صدمة فى مصر و فى العالم كله.

فى تطورات بعد كده وضحت اجهزه اعلاميه مش مصريه إن منظمة القاعده عن طريق فرعها فى العراق " دولة العراق الاسلامية " ادت امر بضرب كنيسة القديسين قبل العمليه بإسبوعين و ان ده ظهر على موقع تبع لتنظيم.

وزير داخلية مصر حبيب العادلى صرح فى 5 يناير 2011 بإن التفجير ما حصلش بعربيه مفخخه زى ما كان معتقد لكن عن طريق عبوه ناسفه كان شايلها اللى ارتكب الجريمه.

## نتايج دخليقات

فى 23 يناير 2011 اعلنت سلطات دخليق المصريه إن اللى دبر العمليه الارهابيه هى منظمة **جيش الاسلام الفلسطينى** و هى منظمه فلسطينيه من غزه ، و ان الارهابى اللى دبر العمليه فى مصر مصرى متطرف اسمه " احمد لطفى ابراهيم " من مواليد 1984 فى اسكندريه مرتبط بالتنظيم الفلسطينى و كان اتسلل فى سنة 2008 لغزه بعد ما اقتنع بفكرها عن طريق مواقع على الانترنت و اقنعوه بإن الاعتداء على كنايس و معابد المسيحيين و اليهود جهاد ، و لما رجع مصر استمر يتواصل مع التنظيم الفلسطينى و اتكلف سنة 2010 برصد دور العباده المسيحيه و اليهوديه كتمهيد لتنفيذ عمليه ارهابيه ضدها. فى اكتوبر 2011 بلغ التنظيم عن طريق الانترنت ان فيه امكانيه لتنفيذ عمليه ضد كنيسة القديسين او كنيسة مكسيموس فى حى سيدى بشر فى اسكندريه جنب البيت اللى بيسكن فيه و كمان معبد يهودى فى المنشيه و عمل صور لكنيسة القديسين و بعتها للتنظيم ، فكلفه التنظيم بإنه يلاقى شقه عشان يسكن فيها اللى حا يقوموا بالعمليه و كمان يشوفلهم عربيه لاستخدامها فى عملية التفجير ، لكن اقترح عليهم تنفيذ العمليه بالاسلوب الانتحارى و بعدين خرج من مصر لعمل عمليه جراحيه فى ودنه. فى ديسمبر 2011 بلغه التنظيم انهم دفعوا بعناصر لتنفيذ العمليه و بعد ما تمت العمليه و استشهد عشرات من الأبرياء فى الكنيسه هناه مسئول من تنظيم جيش الاسلام الفلسطينى بنجاح العمليه و شكروه على دوره. تنظيم جيش الاسلام الفلسطينى اتهم قبل كده بمشاركته فى التفجيرات الارهابيه فى سينا سنة 2006 و 2007. ماحدش عارف مصداقية دخليقات دى و كل الموضوع اتقفل بعد ثورة 25 يناير 2011 من غير ماتتثبت أى حاجه على حد و من غير التوصل لمين بالظبط اللى نفذ العمليه الارهابيه.

## مصادر و لينكات خارجيه

* تنظيم الجيش الإسلامى الفلسطينى بعد تفجير كنيسة القديسين...
* مصر.. جيش الاسلام الفلسطينى بعد تفجير كنيسة الاسكندرية...
* "الداخلية" تعلن: "احمد لطفى ابراهيم" المتورط بحادث الاسكندرية ...
* "جيش الاسلام الفلسطينى".. تنظيم سلفى يوالى القاعدة وينتهج تفجير قهاوى الإنترنت و أسواق الكاسيت والاعتداء على الفتيات المتبرجات ...
* "جيش الاسلام" الفلسطينى متورط فى تفجيرات دهب وسيناء... نسخة محفوظة 2011-01-26 على موقع واي باك مشين.
* القاعدة" أصدرت امر قبل اسبوعين باستهداف كنيسة الاسكندرية فى رأس السنة ...
* شبكة "المجاهدين" تهدد بشن هجمات جديدة ضد الكنائس ...
* "وول ستريت" تسخر من الزج باسم الموساد فى تفجيرات الاسكندرية- "مصر حوّلت نفسها الى دولة بلهاء سياسى"...
* الشماعة الحاملة كل خطايانا وتخلفنا وتطرفنا ...
* وزير داخلية مصر: عبوة ناسفة محمولة بعد تفجير كنيسة القديسين...
* البابا شنودة فى مؤتمر صحفى مع شيخ الازهر ... نسخة محفوظة 2011-01-06 على موقع واي باك مشين.
* تغطية مصراوى لحادث كنيسة القديسين بالاسكندرية ... نسخة محفوظة 2011-01-04 على موقع واي باك مشين.
* إرهاب يحتاج لمواجهة حاسمة.. جريمة "رأس السنة " وقعت بعد شهرين من تهديدات "القاعدة " للأقباط ...
* تشييع جنازة ضحايا كنيسة اسكندريه ...
* 9 قتلى و مصاببين فى انفجار قدام كنيسة القديسين ... نسخة محفوظة 2011-01-04 على موقع واي باك مشين.
* التعصب الدينى و الارهاب وجهان لعمله واحده : صور من موقع الانفجار قدام كنيسة القديسين بالاسكندرية ...
* عنوان كنيسة الاسكندرية على منتدى يدعو الى تفجير الكنائس ... نسخة محفوظة 2011-01-04 على موقع واي باك مشين.